**Diamante Medaglia Faini**, nada en Savallo o 28 de agosto de 1724 e finada en Salò o 13 de xuño de 1770, foi unha poeta italiana que pertenceu ás academias Accademia degli Agiati (1751), Accademia degli Orditi en Padua, baixo o nome Nisea Corcirense, e Accademia dell'Arcadia en Roma (1757). Foi coñecida polos seus poemas de amor, e tamén compuxo sonetos e madrigais.

Traxectoria
-----------

Era filla dun médico de Brescia, o doutor Antonio Medaglia, e de Annunziata Gnecchi di Casto. Diamante foi educada polo seu tío, mostrando gran afección pola literatura e especialmente pola poesía do século XVI. Casou co doutor Pietro Antonio Faini en 1748. O seu pai arranxou o matrimonio porque lle desagradaba a súa fama. O matrimonio forzouna a deter a produción de versos de amor, o que a fixera famosa, para limitarse a poemas máis "adecuados" para unha muller, compoñendo unha grande colección de versos para vodas, investiduras e outras ocasións sociais.

Foi unha poeta polémica, e deixou a súa actividade nas academias cando intentaron obrigala a axustarse ás convencións establecidas.

Este foi o último soneto que compuxo, no que non ocultou a súa frustración por ter que dobregarse ás convencións do seu tempo:

|  |  |  |
| --- | --- | --- |
| "Io che finor tanti ad altrui richiesta
Fatti ho sonetti, stanze, e madrigali
Per medici, per sposi, per legali,
E per chi cinse velo, o sagra vesta:
Nò più non voglio rompermi la testa
Senza profitto, e dietro a cose tali
Gettar il tempo; che di mover l' ali
A più alto segno in me desìo si desta.
Lunge da Febo sull' Euclide carte
or sudo, ed anco d'ispiar mi piace
Che fa Giove lassù, Saturno, e Marte.
Chi dunque di raccolte si compiace,
(Grazia, che a molti il ciel largo comparte)
Non osi unqua turbar mia bella pace"

[Medalla Faini, 1774, Soneto 122, p. 163] |  | "Eu que ata agora pedín outros
Feitos Teño sonetos, estrofas e madrigais
Para os médicos, para os cónxuxes, para os avogados,
E por quen cinguiu o veo, ou o vestido de festa:
Non máis, non quero romperme a cabeza
Sen lucro, e detrás de tales cousas
Botar o tempo; que de mover as ás

a un signo máis alto o desexo en min esperta". |

  

Polo menos cinco anos antes dese sensacional anuncio público, Faini comezou a buscar novos retos intelectuais, interesándose polas ciencias naturais e a filosofía, especialmente as matemáticas, a astronomía e a física. Manifestou abertamente a súa admiración por Cristina Roccati (1732-1797), poeta pero tamén licenciada en filosofía e lectora en física newtoniana na Accademia dei Concordi de Rovigo. 

Aos corenta e un anos, Diamante tomou clases de filosofía, historia e inglés co reverendo Domenico Bonetti di Volciano. Despois tomounas do profesor Conde Giambattista Suardi (1711-1767), autor dos novos instrumentos para a descrición de diferentes curvas antigas e modernas (1752) e do tratamento matemático (1764). Viviu tres meses invitada con el e a súa muller Cecilia Curvi na súa vila de Brescia para estudar os *Elementos* de Euclides en particular.

Por desgraza, a súa carreira científica non tivo tempo para desenvolverse. As enfermidades frecuentes e as crises depresivas obrigárona a permanecer encerrada na casa. Ademais, a morte prematura de Suardi privouna do seu titor. Poucos anos despois, o 13 de xuño de 1770, Diamante morreu na súa vila de Salò aos corenta e seis anos. Trala súa morte, a Accademia degli Unanim celebrou un funeral público.

Notas
-----

1. ↑  Definicións no *Dicionario da Real Academia Galega* e no Portal das Palabras para *Madrigal*.
2. ↑  Findlen, Paula (2003-03). "Becoming a Scientist: Gender and Knowledge in Eighteenth-Century Italy". *Science in Context* (en inglés) **16** (1-2): 59–87. ISSN 0269-8897. doi:10.1017/S026988970300070X.
3. 1 2  Hernández, Hortensia. "Diamante Medaglia Faini poeta italiana". *Heroínas*. Consultado o 2022-05-30.
4. ↑  "Medaglia Faini Diamante — Scienza a due voci". *Portale Unibo*. Arquivado dende o orixinal o 31 de maio de 2022. Consultado o 2022-05-31.
5. ↑  Faini, Medaglia (1774). *Versi e prose di D. Medaglia Faini, con altri componimenti di diversi autori*. Presso Bartholomeo Righetti. Consultado o 2022-05-31.
6. ↑  "Biography: Diamante Medaglia". *www.lib.uchicago.edu*. Consultado o 2022-05-30.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Diamante Medaglia Faini Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q2021628
* WorldCat
* VIAF: 42895552
* CERL: cnp00503849
* DBI: ID
* DeutscheBio: 12866746X
* Europeana: ID
* FemBio: 9309
* GND: 12866746X
* ISNI: 0000 0000 1649 1626
* SUDOC: 111726514

 |